
  R E P U B L I K A    H R V A T S K A

 KRAPINSKO-ZAGORSKA ŽUPANIJA

               OPĆINA ĐURMANEC

                 OPĆINSKO VIJEĆE

KLASA:601-01/26-01/00

URBROJ:2140-11-26-
Đurmanec, … kolovoza 2026.


Na temelju članka 48. stavka 4. i članka 49. stavka 3. Zakona o predškolskom odgoju i obrazovanju („Narodne novine" broj 10/97, 107/07, 94/13, 98/19, 57/22, 101/23, 145/24, 146/25 i 22/26), članka 9. i 12. Odluke o utvrđivanju mjerila za osiguranje sredstava za zadovoljavanje javnih potreba u djelatnosti predškolskog odgoja („Službeni glasnik Krapinsko-zagorske županije“ br. 33/14) i članka 15. Statuta Općine Đurmanec ("Službeni glasnik Krapinsko-zagorske županije" broj 15/21 i 49/24), Općinsko vijeće Općine Đurmanec na ... sjednici održanoj dana ... kolovoza 2026. godine,  donijelo je  
O D L U K U

o kriterijima i mjerilima za financiranje djelatnosti predškolskog odgoja 
I.
OPĆE ODREDBE
Članak 1.

Ovom Odlukom utvrđuju se mjerila kojima se osiguravaju sredstva za financiranje javnih potreba u djelatnosti predškolskog odgoja i obrazovanja na području Općine Đurmanec, mjerila za sudjelovanje roditelja u ekonomskoj cijeni programa dječjeg vrtića kojem je osnivač Općina Đurmanec (u daljnjem tekstu: Dječji vrtić Đurmanec) te sufinanciranje ekonomske cijene programa dječjeg vrtića kojem je osnivač druga pravna ili fizička osoba (u daljnjem tekstu: drugi dječji vrtići).

Članak 2.

Javne potrebe u djelatnosti predškolskog odgoja, a koje se financiraju djelomično ili potpuno iz sredstava Proračuna Općine su:

- redoviti program njege, odgoja i obrazovanja, zdravstvene zaštite, prehrane i socijalne skrbi djece rane i predškolske dobi koji se ostvaruju u jaslicama i dječjim vrtićima, koji je prilagođen razvojnim potrebama djece te njihovim mogućnostima i sposobnostima,
- program predškole, za djecu u godini pred polazak u osnovu školu koja nisu uključena u redoviti program, 
- drugi programi u skladu s potrebama djece i mogućnostima Općine.
Članak 3.

Sredstva za javne potrebe iz članka 2. ove Odluke osiguravaju se: 

· iz proračuna Općine Đurmanec,

· iz proračuna drugih JLS, za djecu s njihova područja,
· iz proračuna Krapinsko-zagorske županije,

· iz državnog proračuna, 
· sudjelovanjem roditelja (korisnika usluga) u financiranju ekonomske cijene programa koji se ostvaruje u vrtiću,

· prodajom usluga vrtića na tržištu i iz drugih izvora sukladno zakonu.

Članak 4.
Sredstva za program predškole osiguravaju se: 

· iz proračuna Općine Đurmanec,

· iz proračuna Krapinsko-zagorske županije,

· iz državnog proračuna, 

· iz proračuna drugih JLS, za djecu s njihova područja,

Sredstva za financiranje programa predškole u proračunu Općine, odnosno proračunu drugih JLS, za djecu s njihova područja, osiguravaju se u visini razlike između sredstava neophodnih za izvršenje programa utvrđenih u Financijskom planu Dječjeg vrtića Đurmanec i sredstava osiguranih u Proračunu Krapinsko-zagorske županije i državnom proračunu.

II. FINANCIRANJE PROGRAMA DJEČJEG VRTIĆA ČIJI JE OSNIVAČ OPĆINA ĐURMANEC
Članak 5.

             Ekonomsku cijenu programa Dječjeg vrtića Đurmanec utvrđuje općinski načelnik Općine Đurmanec na prijedlog Upravnog vijeća Dječjeg vrtića, a na osnovu obračunske kalkulacije stvarnih troškova i broja djece, sukladno Državnom pedagoškom standardu predškolskog odgoja i naobrazbe.
Ekonomska cijena obuhvaća troškove utvrđene Državnim pedagoškim standardom predškolskog odgoja i obrazovanja, odnosno troškove: izdatke za radnike (bruto plaće, naknade i materijalna prava radnika); prehranu djece; uvjete boravka djece (materijalni izdaci, energija i komunalije, tekuće održavanje objekta i opreme,  prijevoz djece), nabavu namještaja i opreme i nabavu sitnog inventara.

Članak 6. 

Individualne obveze roditelja, korisnika usluge, utvrđuju se na način da svi roditelji s područja Općine Đurmanec plaćaju isti iznos učešća u ekonomskoj cijeni programa.

Ekonomsku cijenu  programa kojoj je osnivač Općina Đurmanec i udio roditelja u realizaciji tog programa utvrđuje općinski načelnik svojom Odlukom.
Učešće roditelja, za djecu s prebivalištem na području Općine Đurmanec, u ekonomskoj cijeni programa dječjeg vrtića kojem je osnivač Općina Đurmanec iznosi 35 %,  osim za učešća i povoljnije uvjete iz članka 7. i 8. ove Odluke.
Učešće roditelja u ekonomskoj cijeni programa uplaćuje se na račun dječjeg vrtića.

Članak 7.   
Plaćanja učešća za redoviti program u Dječjem vrtiću oslobađa se u potpunosti:
1. roditelj djeteta koji je 100% HRVI iz Domovinskog rata,

2. roditelj za treće i svako daljnje dijete istog obiteljskog kućanstva koje koristi redoviti program,

3. korisnik usluge za dijete bez oba roditelja i dijete-korisnika smještaja izvan obitelji.

Članak 8.

             Povoljnije uvjete, odnosno pravo na umanjuje iznosa sufinanciranja ekonomske cijene redovitog programa dječjeg vrtića, u visini od 40 % od iznosa učešća roditelja, imaju roditelji djece koji ispunjavaju sljedeće uvjete sukladno odredbama Odluke Krapinsko-zagorske županije:
1. za dijete HRVI iz Domovinskog rata,

2. za dijete roditelja s invaliditetom (jedan roditelj s invaliditetom 100% ili oba roditelja s ukupnim invaliditetom više od 100%)

3. za dijete s teškoćama u razvoju,

4. za dijete iz obitelji u kojoj ima djece s teškoćama u razvoju

5. za dijete iz jednoroditeljske obitelji

6. za drugo dijete u vrtiću iz iste obitelji

7. za dijete iz obitelji s 4 i više malodobne djece.

Za korištenje navedenih olakšica roditelj dostavljaju odgovarajuću dokumentaciju prilikom upisa na temelju koji se utvrđuju pravo na iste.

Ukoliko roditelj (korisnik usluge) za dijete ostvaruje pravo na oslobođenje od učešća po osnovi više kriterija iz stavka 1. ovog članka, tada za to dijete ima pravo na oslobođenje koje je za njega povoljnije (odnosno roditelj može ostvariti prava na oslobođenje i umanjenje za više djece, ali se prava na umanjenje za jedno dijete ne kumuliraju).

Sredstva za korisnike iz članka 7. te razlika sredstava za korisnike iz stavka 1. ovog članka podmiruju se na teret proračuna Općine.  

     
Iznimno,  za dijete sa posebnim potrebama i teškim zdravstvenim oboljenjem, na osnovi obrazloženog zahtjeva i liječničke dokumentacije općinski načelnik odlukom može odobriti olakšice u većim postocima nego što je to utvrđeno u stavku 1. ovog članka.

Članak 9.

Učešće roditelja u ekonomskoj cijeni dječjeg vrtića, za djecu koja nemaju prebivalište na području Općine Đurmanec, a pohađaju dječji vrtić kojem je osnivač Općina Đurmanec, utvrđuje dječji vrtić ovisno o odobrenom sufinanciranju jedinica lokalne samouprave na čijem području imaju prebivalište i utvrđene ekonomske cijene programa dječjeg vrtića.

Članak 10.

          Općina Đurmanec sufinancira program predškole u Dječjem vrtiću Đurmanec na način da osigurava potrebna sredstva koja predstavljaju razliku sredstava između utvrđenog Financijskog plana za program predškole i sredstava  koje osigurava Ministarstvo znanosti, obrazovanja i športa.

Članak 11.

Ovisno o potrebama djece i zahtjevima roditelja Vrtić može izvoditi druge programe, osim programa iz članka 1. stavka 2. ove odluke, sukladne odredbama Državnog pedagoškog standarda predškolskog odgoja i naobrazbe (npr. igraonica, učenje stranog jezika i sl.).

Programe iz stavka 1. ovog članka financiraju roditelji djece polaznika predmetnih programa.

III. SUFINANCIRANJE PROGRAMA DJEČJEG VRTIĆA ČIJI  OSNIVAČ NIJE OPĆINA ĐURMANEC
Članak 12.


Za djecu koja zajedno s oba roditelja, odnosno samohranim roditeljem ili jednim roditeljem ukoliko se radi o jednoroditeljskoj obitelji, imaju prebivalište na području Općine Đurmanec, a koji su korisnici usluge ranog i predškolskog odgoja i obrazovanja u ustanovama drugih osnivača, Općina Đurmanec će sufinancirati ekonomsku cijenu u visini od 65% utvrđene ekonomske cijene, a maksimalno do 65 % ekonomske cijene programa Dječjeg vrtića Đurmanec.
Pravo na sufinanciranje može se odobriti samo za dijete koje nije upisano u Dječji vrtić Đurmanec, zbog nedostatnosti kapaciteta – popunjenosti Vrtića.
Na plaćanje učešća roditelja u ekonomskoj cijeni dječjih vrtića drugih osnivača također se primjenjuju se odredbe članka 7. i 8. ove Odluke. 
Uvjete sufinanciranja iz stavka 1. ovog članka (ekonomsku cijenu, rok i način dostave računa, dokumentacija koja se dostavlja uz račun i dr.) uređuju Općina Đurmanec i osnivač dječjeg vrtića (osim za dječje vrtiće kojih je osnivač druga JLS) ugovorom.

            Vrtić kojem osnivač nije Općina Đurmanec u obvezi je najkasnije 15 dana prije primjene cijene programa, obavijestiti Općinu Đurmanec o svakoj promjeni cijene programa, u protivnom Općina Đurmanec nema obvezu sufinanciranja programa.
Članak 13.

Općina Đurmanec sufinancira program za djecu s teškoćama u razvoju koji se ostvaruju u dječjem vrtiću, odgojno-obrazovnoj ustanovi odnosno posebnoj zdravstvenoj ustanovi koje, temeljem odobrenja nadležnog Ministarstva, provode program predškolskog odgoja, ukoliko sredstva za navedenu namjenu nisu osigurana iz drugih izvora. 
Sufinanciranje iz stavka 1. ovog članka odobrava se na način da se učešće roditelja utvrđuje u iznosu od 35 %, dok Općina Đurmanec sufinancira preostali iznos od 65 % utvrđene ekonomske cijene programa pojedinog Dječjeg vrtića za djecu s teškoćama u razvoju.

Sredstva za financiranje troškova prijevoza za djecu s teškoćama u razvoju, koju roditelji dovoze u posebnu ustanovu koja provodi predškolski odgoj na području Krapinsko-zagorske županije, osiguravaju Općina Đurmanec (2/3 sredstava) i Krapinsko-zagorska županija (1/3 sredstava), sukladno odredbama Odluke o utvrđivanju mjerila za osiguranje sredstava za zadovoljavanje javnih potreba u djelatnosti predškolskog odgoja (Službeni glasnik Krapinsko- zagorske županije broj 33/14.).
Članak 14.

Plaćanja učešća za  programe  dječjeg vrtića kojem osnivač nije Općina Đurmanec oslobođeno je svako treće i dalje dijete istog obiteljskog domaćinstva koje koristi program dječjeg vrtića.
Povoljnije uvjete, umanjenje ekonomske cijene u visini od 40 % od iznosa učešća roditelja u financiranju ekonomske cijene vrtića ostvaruju roditelji koji ispunjavaju uvjete nabrojene u članku 8. ove Odluke.

IV. UVJETI I POSTUPAK FINANCIRANJA
Članak 15.   
Pravo na sufinanciranje ekonomske cijene cjelodnevnog redovnog programa Dječjeg vrtića (7 do 10 sati), sukladno odredbama ove Odluke, može se ostvariti pod uvjetom da dijete koje pohađa program i njegovi roditelji imaju prebivalište na području Općine Đurmanec.
Sufinanciranje ekonomske cijene  u vrtićima čiji osnivač nije Općina Đurmanec, može se, sukladno odredbama ovog članka, odobriti u slučaju popunjenosti Dječjeg vrtića Đurmanec, isključivo po zahtjevu roditelja.
    Članak 16.


Pravo na sufinanciranje ostvaruje se podnošenjem zahtjeva roditelja Jedinstvenom upravnom odjelu Općine Đurmanec najkasnije 15 dana prije polaska djeteta u dječji vrtić.

Zahtjev iz točke 1. ovog članka podnosi roditelj na propisanom obrascu koji se može dobiti u prostorijama Općine Đurmanec ili na web stranicama Općine Đurmanec.
O zahtjevu iz stavka 2. ovog članka odlučuje Jedinstveni upravni odjel Općine Đurmanec, svojim Zaključkom.
Sufinanciranje se primjenjuje od prvog dana slijedećeg mjeseca.

Obiteljska domaćinstva u kojem žive roditelji i dijete ne smiju imati nepodmirene obveze prema Općini Đurmanec, kako bi mogli ostvariti sufinanciranje.
Na zaključak iz stavka 3. ovog članka roditelj ima pravo podnijeti prigovor u roku od 8 dana od primanja istog.

O prigovoru odlučuje općinski načelnik Općine Đurmanec posebnim zaključkom.

Članak 17.

Uz zahtjev za ostvarivanje prava na sufinanciranje ekonomske cijene programa dječjeg vrtića podnositelj zahtjeva dužan je priložiti:

- uvjerenje o prebivalištu roditelja na području Općine Đurmanec (za oba roditelja/samohranog roditelj) i dijete koje se upisuje u vrtić,

- potvrdu o zaposlenju ne stariju od 30 dana,
- potvrdu o redovnom školovanju za studente,

- predugovor sa dječjim vrtićem koji mora sadržavati ekonomsku cijenu dječjeg vrtića i datum početka boravka djeteta u dječjem vrtiću,

- potvrdu DV Đurmanec o ne/popunjenosti vrtića.
                                                                  Članak 18.

Roditelji su dužni Jedinstvenom upravnom odjelu Općine Đurmanec prijaviti svaku promjenu okolnosti koje su utjecale na odobrenje sufinanciranja u roku od 8 dana od nastanka iste, a koje bi mogle utjecati na visinu ili prestanak sufinanciranja.

U slučaju da roditelji u roku iz stavka 1. ovog članka ne prijave promjenu okolnosti koje su utjecale na sufinanciranje isti su dužni sami snositi sve troškove boravka djece u dječjem vrtiću odnosno Općini Đurmanec nadoknaditi nastalu štetu.

                                                                 Članak 19.

Dječji vrtići iz članka 12. ove Odluke dužni su do 15. u mjesecu za protekli mjesec Jedinstvenom upravnom odjelu Općine Đurmanec dostaviti račun/zahtjev za plaćanje sa specificiranim korisnicima i njihovim adresama, te dokaze o uplati roditelja  (npr. kopija uplatnice) za prethodni mjesec.
Općina Đurmanec će sukladno članku 12. ove Odluke, na temelju računa/zahtjeva i specifikacije iz prethodnog stavka izvršiti plaćanje samo za onu djecu čiji su roditelji dostavili dokaz o uplati za svoje dijete.

Članak  20.

Roditelju čije dijete zbog opravdanih razloga (bolesti i/ili oporavka nakon bolesti, godišnjeg odmora i sl.) ne koristi usluge DV Đurmanec umanjuje se iznos sufinanciranja ekonomske cijene redovitog programa uz predočenje liječničke potvrde o bolovanju, potvrde o korištenju godišnjeg odmora ili zahtjeva roditelja  i to za: 

1. 10% od iznosa učešća roditelja u financiranju ekonomske cijene vrtića ako se usluga ne koristi neprekidno 5 – 10  radnih dana u tekućem mjesecu 

2. 25% od iznosa učešća roditelja u financiranju ekonomske cijene vrtića ako se usluga ne koristi 11 - 22  radna dana neprekidno.

3. 50% od iznosa učešća roditelja u financiranju ekonomske cijene vrtića ako se usluga ne koristi više od 22 radna dana neprekidno, pa sve dok ta okolnost traje. 

Roditelj je dužan izvijestiti odgovornu osobu i/ili odgojitelje skupine u DV Đurmanec već prvog dana, a najkasnije u roku od 3 (tri) dana od dana nastanka razloga. Ukoliko roditelj ne postupi na navedeni način, dužan je podmiriti troškove u cijelosti. 

Zahtjev za umanjenje učešća u ekonomskoj cijeni redovitog programa zbog korištenja godišnjeg odmora roditelj je obavezan podnijeti ravnatelju Dječjeg vrtića Đurmanec najkasnije 8 (osam) dana prije početka korištenja godišnjeg odmora, a u protivnom će se zahtjev odbiti i roditelj je obvezan podnijeti troškove redovnog programa u cijelosti.
Obračun umanjenja iznosa učešća roditelja u sudjelovanju ekonomske cijene vrtića,  na temelju ostvarivanja prava na popust sukladno ovom članku, roditeljima će se obračunati na uplatama za sljedeći mjesec. 
 Roditelj-korisnik usluga dječjeg vrtića pravo na umanjenje učešća u cijeni programa zbog korištenja godišnjeg odmora može ostvariti najviše dva puta u tijeku jedne kalendarske godine.
                                                                   Članak 21.
Jedinstveni upravni odjel Općine Đurmanec dužan je voditi odgovarajuću evidenciju o korisnicima sufinanciranja djece u dječjim vrtićima.

V. PRIJELAZNE I ZAVRŠNE ODREDBE
Članak 22.

Stupanjem na snagu ove odluke prestaje važiti Odluka o mjerilima za osiguranje sredstava za zadovoljavanje javnih potreba u djelatnosti predškolskog odgoja za Općinu Đurmanec („Službeni glasnik Krapinsko-zagorske županije“ broj 15/21, 50/21, 8/23 i 33/24). 

Članak 23.
           Ova Odluka stupa na snagu osmog dana od dana objave u „Službenom glasniku Krapinsko-zagorske županije“.

